Úradný vestník L 345 , 31/12/2003 S. 0043 - 0044



Nariadenie Rady (ES) č. 2329/2003 z 22. decembra 2003 o uzatvorení Dohody o rybolove medzi Európskym spoločenstvom a Mozambickou republikou RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37 v spojení s článkom 300 ods. 2 a článkom 300 ods. 3 prvý pododsek, so zreteľom na návrh Komisie, so zreteľom na stanovisko Európskeho parlamentu [1], keďže: (1) Spoločenstvo a Mozambická republika prerokovali a parafovali dohodu o rybolove, ktorá poskytuje rybárom spoločenstva rybolovné práva vo vodách, nad ktorými má Mozambik zvrchovanosť alebo súdnu právomoc vzhľadom na rybolov. (2) Okrem toho uvedená dohoda zabezpečuje hospodársku, finančnú, technickú a vedeckú spoluprácu v odvetví rybolovu s prihliadnutím na zaručenie zachovania a udržateľného využívania zdrojov, ako aj partnerstiev medzi podnikmi zameranými na rozvíjanie hospodárskych a s tým súvisiacich činností v spoločnom záujme v odvetví rybolovu. (3) Uvedená dohoda by sa mala schváliť. (4) Malo by sa definovať rozdelenie rybolovných práv medzi členské štáty, PRIJALA TOTO NARIADENIE: Článok 1 V mene spoločenstva sa schvaľuje Dohoda o rybolove medzi Európskym spoločenstvom a Mozambickou republikou (ďalej len "dohoda"). Text dohody je pripojený k tomuto nariadeniu. Článok 2 Rybolovné práva stanovené v protokole k dohode sa rozdeľujú medzi členské štáty takto: a)mraziarenské trawlery pre lov hlbokomorských kreviet: | –Španielsko | Celkový prípustný odlov (TAC) 550 ton hlbokomorských kreviet (295 ton vedľajšieho úlovku, v súlade s rozdelením podľa druhov stanovených v protokole) | –Grécko | TAC 150 ton hlbokomorských kreviet (80 ton vedľajšieho úlovku, v súlade s rozdelením podľa druhov stanovených v protokole) | –Taliansko | TAC 150 ton hlbokomorských kreviet (80 ton vedľajšieho úlovku, v súlade s rozdelením podľa druhov stanovených v protokole) | –Portugalsko | TAC 150 ton hlbokomorských kreviet (80 ton vedľajšieho úlovku, v súlade s rozdelením podľa druhov stanovených v protokole) | b)mraziarenské plavidlá na lov tuniakov s vlečnými sieťami | –Španielsko: | 17 plavidiel | –Francúzsko | 18 plavidiel | c)plavidlá s dlhými lovnými šnúrami pre lov na hladine | –Španielsko | 8 plavidiel | –Francúzsko | 1 plavidlo | –Portugalsko | 5 plavidiel | Ak sa žiadosti o povolenia z týchto členských štátov nevzťahujú na všetky rybolovné práva stanovené uvedeným protokolom, Komisia môže zohľadniť žiadosti o povolenie ktoréhokoľvek iného členského štátu. Článok 3 Členské štáty, ktorých plavidlá lovia ryby podľa tejto dohody, sú povinné oznámiť Komisii množstvá každého druhu odloveného v mozambickej rybolovnej oblasti v súlade s nariadením Komisie (ES) č. 500/2001 zo 14. marca 2001, ktorým sa stanovujú podrobné pravidlá uplatňovania nariadenia Rady (EHS) č. 2847/93 o sledovaní úlovkov rybárskych plavidiel spoločenstva vo vodách tretích krajín a na otvorenom mori [2]. Článok 4 Predseda Rady sa týmto oprávňuje poveriť osobu(-y) splnomocnenú(-é) na podpísanie dohody tak, aby zaväzovala spoločenstvo [3]. Článok 5 Toto nariadenie nadobúda účinnosť siedmy deň nasledujúci po jeho uverejnení v Úradnom vestníku Európskej Únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. decembra 2003 Za Radu predseda A. Matteoli [1] Stanovisko predložené 4. decembra 2003 (zatiaľ neuverejnené v úradnom vestníku). [2] Ú. v. ES L 73, 15.3.2001, s. 8 [3] Generálny sekretariát Rady uverejní dátum nadobudnutia platnosti dohody v Úradnom vestníku Európskej únie. --------------------------------------------------